มีผื่นขึ้นบริเวณแขนกับขาค่ะ ในตอนแรกเป็นเฉพาะช่วงค่ำ 5-6 โมง ผื่นจะเริ่มมาและหายไปในตอนเช้าค่ะ ตอนนี้ผื่นแดงไม่หายไปเหมือนวันอื่นๆ รู้สึกมือบวมเท้าบวมนิดหน่อยด้วยค่ะ เป็นผื่นไม่คัน สีแดง ออกมาเป็นวงเล็กๆกระจายอยู่ตามแขนขา ตอนนี้กลายเป็นจุดเล็กๆสีแดงแทนแล้วค่ะ นูนด้วยเล็กน้อย
สวัสดีค่ะ ผื่นแดงดังกล่าวมา อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน โดยอาจเกิดจากภูมิแพ้ในร่างกายหรือแพ้สารสัมผัสเช่นน้ำหอมหรือสารกันเสียในสบู่ โลชั่น หรือแพ้โลหะ ยาง-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง แต่มักจะคันเช่นกัน-ผื่นลมพิษ มักเป็นปื้นนูนและคัน-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-รูขุมขนอักเสบการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณผื่นแดง ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ